Γιόχαν Γιάκομπ Φούγκερ

Ο Γιόχαν (ή Χανς) Γιάκομπ Φούγκερ, γερμ.: Johann Jakob Fugger (23 Δεκεμβρίου 1516, Άουγκσμπουργκ - 14 Ιουλίου 1575, Μόναχο) ήταν Γερμανός τραπεζίτης και προστάτης των τεχνών και των επιστημών από τoν κλάδο με θυρεό τον κρίνο (von der Lilie) του γνωστού τραπεζικού Οίκου των Φούγκερ. 

μικρογραφία| Μνημείο προς τιμήν του Γιόχαν Γιάκομπ Φούγκερ στο Άουγκσμπουργκ, που ανεγέρθηκε από τον Λουδοβίκο Α΄ της Βαυαρίας.

Ήταν γιος του Ράιμουντ Φούγκερ (1489–1535) και της συζύγου του Καταρίνα Τούρτσο (1488–1535), κόρης του Γιάνος Τούρτσο, ιδιοκτήτη μίας μεταλλευτικής εταιρείας.  Ο Γιόχαν Γιάκομπ κληρονόμησε την επιχείρηση από τον αδελφό τού πατέρα του, Άντον Φούγκερ, το 1560, αλλά δεν αποδείχθηκε τόσο τυχερός στις επιχειρηματικές του συναλλαγές: η οικογένεια είχε δανείσει χρήματα στον Κάρολο Ε΄ αυτοκράτορα της Γερμανίας, πράγμα που τους έφερε μεγάλα προβλήματα όταν η Ισπανία χρεοκόπησε. Ο Γιόχαν Γιάκομπ αναγκάστηκε να πωλήσει ολόκληρη τη συλλογή του (εκτός από τη βιβλιοθήκη του) για να βελτιώσει την κατάσταση, και παρέδωσε την επιχείρηση στον εξάδελφό του Μάρκο (1529–1597), ο οποίος κατάφερε να την ενοποιήσει. Το 1565 εισήλθε στην υπηρεσία του Αλβέρτου Ε΄ δούκα της Βαυαρίας και αργότερα έγινε πρόεδρος του ιδιωτικού του συμβουλίου. 

Με τη συμβουλή του Τιτσιάνο, ο Γιόχαν Γιάκομπ έφερε τον μαθητή του Τιτσιάνο, Αντόνιο Ποντσάνο, στο Άουγκσμπουργκ για να ζωγραφίσει τοιχογραφίες στην εσωτερική αυλή του Φούγκερχάουζερ: τοιχογραφίες είχαν ήδη ζωγραφιστεί στην εσωτερική αυλή και τον εξωτερικό τοίχο του κτιρίου από τον Χανς Μπούρκμαϊρ τον Νεότερο (1500–1562) και τον Άλμπρεχτ Άλτντορφερ. Ο Γιάκοπο Στράντα εργάστηκε επίσης ως καλλιτεχνικός πράκτορας του Γιόχαν Γιάκομπ στην Ιταλία. Βρισκόταν σε αλληλογραφία με τον καρδινάλιο ντε Γκρανβέλ: μία από τις επιστολές του προς αυτόν συμπεριλήφθηκε στο έργο του Πελισόν «Traité de la Tolérance des religions» (Πραγματεία για την ανοχή των θρησκειών). Διέθετε επίσης μία μεγάλη βιβλιοθήκη, και προσπάθησε να πείσει τον Ιερώνυμο Βολφ να γίνει βιβλιοθηκάριός της. Το 1571 την πώλησε στον Αλβέρτο Ε΄, καθιστώντας την τον πυρήνα της Βαυαρικής Κρατικής Βιβλιοθήκης.

Ο Γιόχαν Γιάκομπ θεωρείται επίσης ο συγγραφέας των δύο τόμων Αληθινή περιγραφή των Αυστριακών και Αψβουργικών Οίκων... (Wahrhaftigen Beschreibung des österreichischen und habsburgischen Rahmens, Herkommens, Geschlechte, Fortpflanzung), γραμμένα στα γερμανικά, με πάνω από 30.000 θυρεούς, σφραγίδες, πορτραίτα και άλλες εικόνες. Αντίγραφά του σώζονται σε βιβλιοθήκες της Βιέννης και της Δρέσδης, οι Λαμπέκιους και Ρόλαρ δημοσίευσαν αποσπάσματα από αυτό, και ο Ζίγκισμοντ ντε Μπίρκεν δημοσίευσε ένα απόσπασμα με τον τίτλο Καθρέπτης του Αυτοκρατορικού Οίκου της Αυστρίας (Spiegel der Ehren des höchstlöblichen Kayser-und Königlichen Ertzhauses Oesterreich).  Spiegel der Ehren des Erzhauses Österreich digital der Universitätsbibliothek Heidelberg 

 Οικογένεια 
Νυμφεύτηκε πρώτα το 1540 με την Ούρσουλα φον Χάραχ (1522–1554), και είχε τέκνα:
 Ελεονώρα (1541–1576), παντρεύτηκε το 1558 τον Ζίγκμουντ κύριος του Λάμπεργκ (1536–1619).
 Ζίγκμουντ (1542–1600).
 Kαρλ (1543–1580), νυμφεύτηκε την Άννα Σταρκχ.
 Αλεξάντερ Ζεκούντους (1546–1612), πρόβοστ του καθεδρικού ναού στο Φράιζινγκ.
 Βίκτορ Άουγκουστ (1547–1586), κανόνας στο Πάσαου.
 Γιουστίνα Μπενίγκνα (1548–1600), κυρία του Άλτκαϊναχ, παντρεύτηκε το 1573 τον Φρειδερίκο του Χόλενεκ (απεβ. 1593).
 Μαξιμιλιανός (1550–1588), Επίτροπος του Τευτονικού Τάγματος στο Στέρτσινγκ, νυμφεύτηκε το 1547 την Άννα φον Έγκχ
 Σεβερίν (1551–1601), κύριος του Σβάμπμυνχεν, νυμφεύτηκε το 1583 την Καταρίνα φον Χέλφενσταϊν (1563–1627).
 Φερδινάνδος (1552–1580).

μικρογραφία| Η Σιντόνια φον Κολάου, 2η σύζυγος του Γιόχαν Γιάκομπ Φούγκερ.
Έπειτα έκανε 2ο γάμο, το 1560 με τη Σιντόνια φον Κόλαους ή Βάλτσλερ (απεβ. 1572), και είχε τέκνα:
 Ανταλμπέρτα (1560–1611), παντρεύτηκε το 1582 τον Κρίστοφ κύριο του Βέλσπεργκ (απεβ. 1634).
 Aλέξιους (1562–1623), κύριος του Άντελσχοφεν, νυμφεύτηκε το 1593 τη Mαρία φον Γκούμπενμπεργκ (1570–1613).
 Γιόαχιμ (1563–1607), κύριος του Τάουφκιρχεν ουντ Άλτενερντινγκ, νυμφεύτηκε το 1590 την Μάγκνταλεν κόμισσα του Χέλφενσταϊν (1562–1622).
 Αιμίλια (1564–1611), παντρεύτηκε το 1582 τον Αλεξάντερ κύριο του Σπρίντενσταϊν (απεβ. 1597).
 Άλμπρεχτ (1565–1624), νυμφεύτηκε το 1600 την Kαταρίνα φον Γκούπενμπεργκ (1581–1661).
 Άλφονς (1567–1569), απεβ. 2 ετών.
 Κονστάντια (1568–1594), παντρεύτηκε το 1592 τον Μπέρναρντιν Β΄. φον Χέρμπερσταϊν βαρόνο του Nόιμπεργκ ουντ Γκούτενχαγκ (1566–1624).
 Kονστανίν Ι. (1569–1627), κύριος του Τσίνεμπεργκ, νυμφεύτηκε το 1597 την Άννα Μαρία Μύνιχ φον Μύνχενχαουζεν.
 Tράιαν (1571–1609), κύριος του Ούντερσουλμεντινγκεν, νυμφεύτηκε το 1596 τη Ρεγκίνα φον Φρόιμπεργκ.
 Ματθίας (1572–1603), νυμφεύτηκε την Άννα Γιακωβαία φον Κέκριτς (απεβ. 1600).

 Παραπομπές 

 Εξωτερικοί σύνδεσμοι 


Κατηγορία:Γερμανοί τραπεζίτες
Κατηγορία:Γερμανοί συλλέκτες έργων τέχνης
Γιοχαν Γιακομπ